Ii, Finska
<s>Ii (švedski: Ijo) je općina na sjeverozapadu Finske od 9,666 stanovnika.</s>

<s>Geografske karakteristike</s>

<s>Ii leži u Regiji Sjeverna Ostrobotnija, na ušću Rijeke Iijoki u Botnijski zaljev, udaljen oko 35 km sjeverno od administrativnog centra regije grada Oulua.</s>

<s>Historija</s>

<s>Ii je svoje ime dobio po Rijeci Iijoki koja je za srednjeg vijeka bila najvažnija prometnica iz Botnijskog zaljeva u unutrašnjost Finske.</s>

<s>Njegovo ime prvi put je zabilježeno u crkvenim dokumentima 1374. u kom se spominje da tamo postoji nekoliko desetaka kuća.</s><s>Parohija Ii osnovana je 1445., u to vrijeme prostirala se na puno većem teritoriju u kom su bili i Haukipudas, Kiiminki, Yli-Ii, Yli-Kiiminki, Kuivaniemi, Pudasjärvi, Simo, Taivalkoski i Ranua.</s>

<s>Prvi točan i pouzdan dokument o naseljima Iija je iz popisa kuća iz 1546. u kom se navodi da u toj parohiji ima 111 kuća, u kojima živi više ljudi.</s>

<s>Najstarije naselje u općini - Hamina, svoje ime duguje od švedske riječi za luku - hamn.</s>

<s>Za dugi niz godina tokom srednjeg vijeka Hamina je bila samo trgovačka stanica.</s><s>U 16. vijeku Šveđani i povremeno neki trgovaci sa istoka - podigli su svoje ambare u Hamini.</s><s>Od 17. vijeka njenom trgovinom
dominirali su trgovci iz Oulua, koji su imali više od 40 ambara.</s><s>Zna se da je u 16. vijeku u Hamini postojala najmanje jedna crkva sa grobljem.</s>

<s>Današni centar općine - Hamina je vrlo uredno naselje, u kom su sve drvene kuće obnovljene, a one previše oronule srušene, tako da nema starije građevine od onih podignutih početkom 19. vijeka.</s><s>Općina Kuivaniemi se spojila sa Općinom Ii 1. januara 2007.</s>

<s>Privreda 
Općina Ii ima dugu Industrijsku tradiciju, u naselju Olhava je još 1782. osnovana tvornica stakla, koja je u to vrijeme bila treća u Finskoj, a 1852. u Kestili je osnovana pilana.</s>

<s>Nakon Drugog svjetskog rata 1961 na Rijeke Iijoki podignuta je hidroelektrana Pahkakoski snage 39 MW.</s>

<s>Izvori</s>

<s>Vanjske veze</s>

<s>Službene stranice grada Ii</s>

<s>Općine u Finskoj</s>

